Kanton - Alemannische Wikipedia

# Kanton

### Us der alemannische Wikipedia, der freie Dialäkt-Enzyklopedy

d’Schwyzer Kantön

Kantön (au: Stände) sind d’Landesteil vo de Schwyzerischen Eidgenosseschaft.

## [ändere] Politisches System

Jeder vo de 26 Kanton hätt en eigini Verfassig und es Parlament (Grosser Rat, Kantonsrat, Landrat, Parlament) wo je nach Grössi zwüsche 58 bis 200 Parlamentssitz hätt. Die Kantonsregierige (Regierungsrat, Regierung, Staatsrat) zälet je nach Kanton föif bis nüün Mitglidr.

Alli Berich wo nid vo de Verfassig odr vom ene Bundesgsetz am Bund zuegwise werdet, ghöret automatisch id Kompetenz vo de Kantön (z.B. Schuelwäse, zum Teil au Gsundheitswäse, Planigs- und Baurecht, Polizei, Gerichtsverfassig, Stüüre u. a.). By vilne vo dene Berych hätt de Bund aber glych nones Wörtli mit z’rede. Drum isch mängisch vomene «Kompetänzwirrwarr» und «Kantönligeischt» d’Red.

I zwei Kantön, Glarus und Appizell Innerrhode, gits no bis hütt einisch im Jahr d’Landsgemeind, wo’s Stimmvolch vo Hand abstimmt und sini Kantonsvertreter wählt.

## [ändere] Gschicht

Di sogenannten Urkantön, wo 1291 (odr wahrschinli au früehner) d’Eidgenossenschaft gründet händ, sind Uri, Schwyz und Underwalde. I dr Alten Eidgenosseschaft hättmer zu de Kantön au «Ört» gseit. Drum redt mer no hütt vo den Acht Alten Ört, wo den zu de 13-örtige Eidgenosseschaft uusgweitet worde sind. Verbündeti, wo nonig Vollmitglidr i de Eidgenosseschaft gsi sind, hättmer als zuegwandti Ört bezeichnet.

I de Helvetische Republik (1798-1803) sind d’Kantön denn nume Verwaltigsbezirk gsi ohne Autonomi. D Grene sind neu zoge worde, damit alli Kantön möglichscht glych gross sind. Zue säbe Zyt hätts au no d’Kantön Säntis, Linth, Waldstätte, Oberland, Bade, Lugano und Bellinzona gäh.

Mitdr Mediationsverfassig 1803 sinds denn 19 Kantön gsi, und nachem Wiener Kongress 1815 22. De jüngscht, 23., isch de Kanton Jura, wo sich 1979 vom Kanton Bern abgspalte hätt.

## [ändere] Halbkantön

Hütt redt mer meischtens vo 23 Ständ und 26 Kantön, will sich drü i Halbkantön ufgspalte händ: Obwalden, Nidwalden, Appenzell Innerrhoden, Appenzell Ausserrhoden, Basel-Stadt und Basel-Landschaft. Im Ständerat händ si jeweils numen ein Sitz, di andere händ zwei.

## [ändere] Lischte mit Eckdate

Kennz. | Fahne | Kanton | Bitritt | Houptort | Iwohner1 | Flechi2 | Bev.- Dichti3 | Azahl Gmeinde | Offizielli Sproche
--- | --- | --- | --- | --- | --- | --- | --- | --- | ---
ZH |  | Züri | 1351 | Züri | 1'228'600 | 1'729 | 701 | 171 | Dütsch
BE |  | Bern | 1353 | Bern | 947'100 | 5'959 | 158 | 399 | Dütsch,Französisch
LU |  | Luzern | 1332 | Luzern | 350'600 | 1'493 | 233 | 107 | Dütsch
UR |  | Uri | 1291 | Altdorf | 35'000 | 1'077 | 33 | 20 | Dütsch
SZ |  | Schwyz | 1291 | Schwyz | 131'400 | 908 | 143 | 30 | Dütsch
OW |  | Obwalde | 1291 | Sarne | 32'700 | 491 | 66 | 7 | Dütsch
NW |  | Nidwalde | 1291 | Schtans | 38'600 | 276 | 138 | 11 | Dütsch
GL |  | Glaris | 1352 | Glaris | 38'300 | 685 | 51 | 28 | Dütsch
ZG |  | Zug8 | 1352 | Zug | 100'900 | 239 | 416 | 11 | Dütsch
FR |  | Fryburg | 1481 | Fryburg | 239'100 | 1'671 | 141 | 242 | Französisch, Dütsch
SO |  | Soledurn | 1481 | Soledurn | 245'500 | 791 | 308 | 126 | Dütsch
BS |  | Basel-Schtadt | 1501 | Basel | 186'700 | 37 | 5'072 | 3 | Dütsch
BL |  | Basel-Land | 1501 | Lieschtl | 261'400 | 518 | 502 | 86 | Dütsch
SH |  | Schaffuuse | 1501 | Schaffuuse | 73'400 | 298 | 246 | 34 | Dütsch
AR |  | Appezell Osseroode | 1513 | Herisau4 | 53'200 | 243 | 220 | 20 | Dütsch
AI |  | Appezöll Inneroode13 | 1513 | Appezöll | 15'000 | 173 | 87 | 6 | Dütsch
SG |  | Sanggale | 1803 | Sanggale | 452'600 | 2'026 | 222 | 90 | Dütsch
GR |  | Graubünde | 1803 | Chur | 185'700 | 7'105 | 26 | 211 | Dütsch ,Rätoromanisch, Italiänisch
AG |  | Aargau | 1803 | Aarau | 550'900 | 1'404 | 388 | 232 | Dütsch
TG |  | Thurgau | 1803 | Frauefeld | 228'200 | 991 | 229 | 80 | Dütsch
TI |  | Tessin | 1803 | Bellinzona | 311'900 | 2'812 | 110 | 244 | Italiänisch
VD |  | Waadt | 1803 | Losann | 626'200 | 3'212 | 188 | 382 | Französisch
VS |  | Wallis | 1815 | Sitte | 278'200 | 5'224 | 53 | 160 | Französisch, Dütsch
NE |  | Noieburg | 1815 | Noieburg | 166'500 | 803 | 206 | 62 | Französisch
GE |  | Gämf | 1815 | Gämf | 414'300 | 282 | 1'442 | 44 | Französisch
JU |  | Jura | 1979 | Delsbärg | 69'100 | 838 | 82 | 83 | Französisch
CH | Bild:Switzerland coat of arms.png | Schwiz |  | Bern | 7'261'200 | 41'285 | 174 | 2'889 | Dütsch, Französisch, Italiänisch, Rätoromanisch

Bemerkige: 1 Stand: 31. Dezämber 2001, Bundesamt für Statistik, 2 km², 3 Ihwohner pro km², Stand 2000 4 Sitz vor Regierig und em Parlamänt, Sitz vor Justiz isch Troge. 8 bis do: die Acht Alte Ört, 13 bis do: die Driizäh Alte Örte

Die zwöibuchstabigen Kantonsabchürzigen si vrbreitet, sie werden u.a. bi den Autokennzeiche brucht und wärde ou i dr ISO 3166-2:CH brucht(mit em Präfix "CH-", z.B. CH-SZ für dr Kanton Schwyz).

## [ändere] Ekschterne Syte

- Schwyzer Kantön im Internet
- Informatione über Schwyzer Kantön - vierschprochig

Vun "http://als.wikipedia.org../../../k/a/n/Kanton.html"

Kategorie: Kanton | Schwiizer Politik

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Български
- Català
- Česky
- Deutsch
- English
- Español
- Euskara
- Français
- עברית
- Bahasa Indonesia
- Italiano
- 日本語
- 한국어
- Lëtzebuergesch
- Nederlands
- ‪Norsk (nynorsk)‬
- Polski
- Português
- Română
- Русский
- Simple English
- Svenska
- Türkçe